b'\n_START_ARTICLE_\nBrighton\n_START_SECTION_\nHistorie\n_START_PARAGRAPH_\nDet er funnet spor etter en, etter periodens m\xc3\xa5lestokk, st\xc3\xb8rre bosetning fra neolittisk tid i byen. En steinsirkel fra perioden var bevart inntil 1820, da en g\xc3\xa5rdbruker mente det var for mange bes\xc3\xb8kende og begravde steinene. Arkeologer har p\xc3\xa5vist flere begravelser fra begerkulturen i omr\xc3\xa5det, og det finnes ogs\xc3\xa5 en rekke graver med rikt gravgods fra bronsealderen. _NEWLINE_I Domesday Book (1086) kalles den dav\xc3\xa6rende landsbyen Bristemestune. Ved middelalderens slutt het den Brighthelmstone, og var en liten fiskerlandsby. Den ble brent ned av franskmennene 1514, under krigen som startet etter Westminstertraktaten (1511). I 1545 s\xc3\xb8kte innbyggerne kongen om \xc3\xa5 f\xc3\xa5 en kanon til \xc3\xa5 forsvare byen. De lagde da et kart som viste franskmennenes angrep i 1511; kartet ligger i Hoves bymuseum._NEWLINE_Helt opp til midten av det 18. \xc3\xa5rhundre var Brighton en liten fiskerlandsby. I 1753 publiserte Richard Russell en teori om helsebringende effekter ved sj\xc3\xb8bad. Han slo seg ned i Brighton, og dermed trakk rike og syke dit for \xc3\xa5 nyte de samme effekter som ham. Innen 1780 hadde store hus begynt \xc3\xa5 springe opp, og Brighton ble en fasjonabel badeby. I 1786 leide prinsen av Wales, den senere Georg IV, en g\xc3\xa5rd ved Brighton. Han fikk reist den kongelige paviljong, som er et landemerke i byen.\n_START_SECTION_\nGrand Hotel-attentatet\n_START_PARAGRAPH_\nP\xc3\xa5 morgenen 12. oktober 1984 sprengte Det provisoriske IRA en kraftig bombe p\xc3\xa5 Grand Hotel, hvor ledere i Det konservative parti deltok p\xc3\xa5 en konferanse. Bomben eksploderte n\xc3\xa6r dav\xc3\xa6rende statsminister Margaret Thatchers rom, men hun kom uskadd fra attentatet. Fire mennesker omkom, blant annet Anthony Berry. Flere regjeringsmedlemmer ble skadet, blant annet Norman Tebbit, men ingen av ministrene var blant de omkomne. Etter attentatet uttalte PIRA at Thatcher hadde v\xc3\xa6rt heldig denne gangen, men mens hun m\xc3\xa5tte v\xc3\xa6re heldig hver gang trengte PIRA bare \xc3\xa5 v\xc3\xa6re heldig \xc3\xa9n gang.'